15)

regulas 163. pantu aizstāj ar šādu: “163. pants Īpašas prasības attiecībā uz ilgi glabājamiem kombinētajiem produktiem 1. Atkāpjoties no 3. panta c) punkta i) apakšpunkta prasībām, tādu kombinēto produktu sūtījumus, kuri nesatur gaļas produktus, izņemot želatīnu un kolagēnu, vai produktus uz jaunpiena bāzes un kuri ir apstrādāti tā, lai tos varētu ilgi uzglabāt apkārtējās vides temperatūrā, atļauj ievest Savienībā, līdzi dodot deklarāciju, kā noteikts šā panta 2. punktā, ja tie satur: a) piena produktus, kas atbilst vienam no šādiem nosacījumiem: i) tiem nav veikta neviena no XXVII pielikumā noteiktajām risku mazinošajām apstrādēm, ar noteikumu, ka piena produkti ir iegūti vai nu Savienībā, vai tādā trešā valstī, teritorijā vai to zonā, kas ir norādīta sarakstā attiecībā uz piena produktu ievešanu Savienībā bez specifiskas risku mazinošās apstrādes saskaņā ar 156. pantu, un trešā valsts, teritorija vai to zona, kurā kombinētais produkts ražots, ja atšķiras, arī ir norādīta sarakstā attiecībā uz minēto produktu ievešanu Savienībā bez pienākuma tiem piemērot specifisku risku mazinošo apstrādi; ii) tiem ir veikta kāda no XXVII pielikuma A vai B slejā noteiktajām risku mazinošajām apstrādēm, kas attiecas uz sugu, no kuras piens iegūts, ar noteikumu, ka tie iegūti vai nu Savienībā, vai tādā trešā valstī, teritorijā vai to zonā, kas ir norādīta sarakstā attiecībā uz piena produktu ievešanu Savienībā bez specifiskas risku mazinošās apstrādes saskaņā ar 156. pantu vai attiecībā uz piena produktu ievešanu Savienībā ar specifisku risku mazinošo apstrādi saskaņā ar 157. pantu; un, ja kombinētais produkts ir ražots citā trešā valstī, teritorijā vai to zonā, arī tā ir norādīta sarakstā attiecībā uz minēto produktu ievešanu Savienībā, ja tiem ir veikta specifiska risku mazinošā apstrāde; iii) tiem ir veikta risku mazinoša apstrāde, kas ir līdzvērtīga vismaz XXVII pielikuma B slejā minētajām apstrādēm, neatkarīgi no sugas, no kuras piens iegūts, ja piena produkti neatbilst visām šā apakšpunkta i) vai ii) punktā noteiktajām prasībām vai ja tie iegūti vai nu Savienībā, vai tādā trešā valstī, teritorijā vai to zonā, no kuras piena produktus Savienībā ievest nav atļauts, bet no kuras saskaņā ar šo regulu citus dzīvnieku izcelsmes produktus Savienībā ievest ir atļauts; b) olu produktus, kam veikta risku mazinoša apstrāde, kura ir līdzvērtīga XXVIII pielikumā paredzētajām. 2. Šā panta 1. punktā minēto deklarāciju: a) kombinēto produktu sūtījumiem līdzi dod tikai gadījumos, kad kombinēto produktu galamērķis ir Savienībā; b) izdod operators, kurš ir atbildīgs par kombinēto produktu sūtījuma ievešanu Savienībā, apliecinot, ka sūtījumā esošie kombinētie produkti atbilst 1. punktā noteiktajām prasībām. 3. Atkāpjoties no 3. panta a) punkta i) apakšpunkta prasībām, kombinētos produktus, kas satur šā panta 1. punkta a) apakšpunkta iii) punktā minētos piena produktus, un kombinētos produktus, kas satur olu produktus, kuri apstrādāti tā, lai kļūtu ilgi glabājami apkārtējās vides temperatūrā, atļauj ievest Savienībā, ja tie ir no tādas trešās valsts, teritorijas vai to zonas, kas nav īpaši norādīta sarakstā attiecībā uz minēto dzīvnieku izcelsmes produktu ievešanu Savienībā, toties ir norādīta sarakstā attiecībā uz šādu produktu ievešanu Savienībā: a) vai nu gaļas produkti, piena produkti vai olu produkti, vai b) zivsaimniecības produkti saskaņā ar Regulas (ES) 2017/625 127. pantu.”